Mesto Šamorín – Somorja Város

Mestský úrad, Hlavná 37, 931 01 Šamorín

Všeobecne záväzné nariadenie mesta Šamorín č. 4/2024 (ďalej len VZN), ktorým sa mení a dopĺňa VZN č. 1/2024 o dočasnom parkovaní motorových vozidiel na vymedzených úsekoch miestnych komunikácií na území mesta Šamorín

**Návrh VZN** - vyvesený na úradnej tabuli mesta dňa: 04.10.2024

* zverejnený na webovej stránke mesta dňa: 04.10.2024

**Lehota na predloženie pripomienok k návrhu VZN** do (vrátane):14.10.2024

**Doručené pripomienky** (počet)**: 0**

**VZN schválené Mestským zastupiteľstvom v Šamoríne pod č. 17/2024/VI.** 24.10.2024

**VZN vyvesené na úradnej tabuli mesta Šamorín:** 29.10.2024

**VZN vyvesené na webovej stránke mesta Šamorín:** 29.10.2024

**VZN nadobúda účinnosť dňa 13.11.2024**

Za mesto: Ing. Ervín Sármány

Mestské zastupiteľstvo v Šamoríne podľa ustanovenia § 6 ods. 2 zákona č. 369/1990 Zb. o obecnom zriadení v znení neskorších predpisov a § 6a ods. 1 zákona č. 135/1961 Zb. o pozemných komunikáciách (cestný zákon) v znení neskorších predpisov vydáva pre územie mesta Šamorín toto:

**Všeobecne záväzné nariadenie** **mesta Šamorín č. 4/2024 (ďalej len VZN), ktorým sa mení a dopĺňa VZN č. 1/2024 o dočasnom parkovaní motorových vozidiel na vymedzených úsekoch miestnych komunikácií**

**na území mesta Šamorín**

**Čl. I**

Všeobecne záväzné nariadenie č. 1/2024 o dočasnom parkovaní motorových vozidiel na vymedzených úsekoch miestnych komunikácií na území mesta Šamorín sa mení a dopĺňa takto:

1. V § 4 ods. (3) písm. a) znie:
2. Výška úhrady za dočasné parkovanie motorových vozidiel (parkovné) sa stanovuje:
3. pri použití lístka z parkovacieho automatu, SMS správy a online platbe 1,00 EUR/hod./vozidlo, resp. jej alikvotná časť pri úhrade cez parkovací automat alebo online platbe, pričom najnižšia úhrada parkovného je 0,30 EUR.
4. Pôvodná príloha č. 2 – „oblasti platenej zóny“ sa nahrádza novou Prílohou č. 2, ktorá tvorí neoddeliteľnú súčasť tohto VZN.
5. Pôvodná príloha č. 3 – „parkovacie oblasti podľa ulíc“ sa nahrádza novou Prílohou č. 3, ktorá tvorí neoddeliteľnú súčasť tohto VZN.

**Čl. II**

1. Toto VZN bolo schválené Mestským zastupiteľstvom v Šamoríne dňa 24.10.2024 pod číslom 17/2024/VI.
2. Toto VZN nadobúda účinnosť 13.11.2024
3. Neoddeliteľnou súčasťou tohto VZN je Príloha č. 2. a Príloha č. 3.

Csaba Orosz

primátor mesta